Rikunarita-ORG/Wikinium huggingface dataset:
# Biblioteca e Musé Morgan

|  |  |
| --- | --- |
|  | **Vos an lenga piemontèisa** |
| Për amprende a dovré 'l sistema dle parlà locaj ch'a varda sì. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|
Ant l'istess temp biblioteca universitaria e musé, la **Biblioteca Morgan** a resta a Manhattan (New York), an cors Madison al canton con la stra 36.
A l'é stàita fondà dël 1906 për cudì la biblioteca privà dël padron ëd banca John Pierpont Morgan.
Dël 1924 sò fieul a l'ha trasformala an anstitussion pùblica e dël 1966 a l'é dventà monument ëstòrich nassional.
A l'originaria vila paladian-a, ant ij temp recent a l'han giontaje n'estension dissegnà da Renzo Piano, ch'a l'ha përmetù d'ardobié la surfassa dël musé.
An dzorpì dj'esposission temporanie, a goerna na colession ëstrasordinaria ëd còdes, ëd manuscrit, na Bibia ëd Gutenberg, ëd gravure e 'd dissegn ëd Leonard da Vinci, Michelàngel, Rembrandt, Rubens, Gainsborough, Picasso, ëd manuscrit ëd Balzac, George Sand, Byron, Charlotte Brontë, Dickens, Walter Scott, Bob Dylan, ëd partission notà ëd Mozart, Beethoven, Brahms, Chopin, Verdi. |

|  |  |
| --- | --- |
|  | **Aiuto per la lettura** |
|  | **Ayuda para la lectura** |
|  | **Help for Reading** |
|  | **Rintré ant la Piòla** |
|  | **Contaté j'Aministrator** |
|  | **Lìber për Amprende** |
|  | **Coression ortogràfica** |
|  | **Tastadura piemontèisa** |
|  | **Portaj e Proget** |
|  | **Agiut pr'ij Contributor** |
|  | **Travajòt sempi** |

 |
# Hokusai

|  |  |
| --- | --- |
|  | **Vos an lenga piemontèisa** |
| Për amprende a dovré 'l sistema dle parlà locaj ch'a varda sì. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Katsushika Hokusai, auto-ritrat dël 1839
La Gran Onda fòra ëd Kanagawa
**Katsushika Hokusai** (葛飾北斎 an giaponèis), nassù d'otóber o ëd novèmber dël 1760, mòrt ël 10 ëd magg dël 1849, a l'é stàit n'artista e pitor giaponèis dël perìod Edo.
A sò temp, a l'é stàit an Giapon ël pì avosà espert ëd pitura cinèisa. Nassù a Edo (adess Tokyo), Hokusai a l'é conossù dzortut com l'àutor ëd la serie ëd piture su tàula ëd bòsch **36 vëddùe dël mont Fuji**, an dova a-i é ëdcò la soa euvra pì conossùa, **La Gran Onda fòra ëd Kanagawa**, piturà dël 1829.
Hokusai a l'avìa piturà le **36 vëddùe** për na soa përsonal ossession con ël Mont Fuji. Costa serie, e dzortut la **Gran Onda** e **Ël Fuji con ël bel temp**, a l'ha fàit vnì Hokusai avosà an Giapon e a lë strangé. Ij travaj d'Hokusai prima ëd costa serie a son amportant, ma a l'é con costa serie che a l'ha lassà ël segn ant ël mond ëd l'art. E a l'é dzortut la "Gran Onda" che a l'ha falo vnì avosà ant ël mond ossidental. |

|  |  |
| --- | --- |
|  | **Aiuto per la lettura** |
|  | **Ayuda para la lectura** |
|  | **Help for Reading** |
|  | **Rintré ant la Piòla** |
|  | **Contaté j'Aministrator** |
|  | **Lìber për Amprende** |
|  | **Coression ortogràfica** |
|  | **Tastadura piemontèisa** |
|  | **Portaj e Proget** |
|  | **Agiut pr'ij Contributor** |
|  | **Travajòt sempi** |

 |